open-index/open-wikipedia-markdown huggingface dataset:
Finn Strømsted

**Finn Christian Stabel Strømsted** (født 9. juni 1925 i Harrisburg, Pennsylvania, USA, død 4. juli 2003 i Oslo) var en norsk lyriker og billedkunstner. 

Han debuterte i 1956 med diktsamlingen *Angelicafløyten*. Han har utgitt et ti-talls diktsamlinger, den siste utgivelsen var *En fugl har tent meg* (1995). Han har også skrevet bøker om samisk eventyrtradisjon, og en fotobok fra rullesteinsøya Målen.

Som billedkunstner malte Finn Strømsted hovedsakelig figurativt, som oftest abstraherte tolkninger av landskaper på sørlandskysten og Vestlandet. I tillegg var han virksom som grafiker, bokillustratør osv.

Tidlig på 1980-tallet fikk han Statens garantiinntekt, og i 1989 ble han hedret med Aust-Agder fylkes kulturpris.

## Bibliografi

* *Angelicafløyten*, Aschehoug forlag (1956) 93 sider
* *Bidevind*, Aschehoug forlag (1961) 71 sider
* *Meridianer*, Aschehougs forlag (1969) 93 sider
* *Nakkul og Lainit: samiske eventyr*, Minerva forlag (1970) 70 sider
* *Susquehanna Blues*, Aschehoug forlag (1971) 92 sider
* *Noe grønt i Melkeveien*, Aschehoug forlag (1973) 102 sider
* *Klokken er blå*, Aschehoug forlag (1976) 71 sider
* *Målen, en rullestensøy*, Aschehougs forlag (1977) 54 sider
* *Håp søkes*, Aschehoug forlag (1978) 61 sider
* *Riss, røster, bevegelse, røtter*, Aschehougs litteraturverksted (1979) 87 sider
* *Jæren, grenseland*, Aschehoug forlag (1982) 58 sider
* *Befaring langs storsirkelen*, Aschehoug forlag (1983) 68 sider
* *Dikt i utvalg: 1956–1984*, Aschehougs forlag (1985) 71 sider
* *Berøringspunkter*, Aschehougs forlag (1986) 90 sider
* *Oter*, Aschehougs forlag (1991) 57 sider
* *En fugl har tent meg*, Aschehougs forlag (1995) 85 sider

## Utstillinger
**Separatutstillinger**
* Arendal Kunstforening 1958
* Tvedestrand Kunstforening 1962
* Arendal Kunstforening 1962
* Unge Kunstneres Samfund 1968
* Modum Kunstforening 1974
* Porsgrunn Kunstforening 1976
* Galleri Norske Grafikere, Oslo 1977
* Galleri Terningen, Sandvika 1977
* Arendal Kunstforening 1981

**Fellesutstillinger**
* Nordisk Grafikkunions Artotek, København 1956
* Stipendiesøkernes utstilling 1959
* Nordisk Grafik, 1960, 
* Unge Kunstneres Samfund, Vårutstilling 1967
* Sørlandsutstillingen 1969
* Stipendiesøkernes utstilling 1970
* Unge Kunstneres Samfund, Vårutstilling 1970
* Høstutstillingen 1970
* Unge Kunstneres Samfund, Vårutstilling 1971
* Sørlandsutstillingen 1971
* Sørlandsutstillingen 1973
* Sørlandsutstillingen 1975
* Høstutstillingen 1975
* Sørlandsutstillingen 1977
* Sørlandsutstillingen 1978
* Sørlandsutstillingen 1982
* Høstutstillingen 1982
* Sørlandsutstillingen 1983

## Referanser


## Eksterne lenker
* Privat nettside om Finn Strømsted 

## Om forfatteren
* Oddbjørn Johannessen: "Finn Strømsted (1925-2003). Multikunstneren i Kalvøysund", Risørmagasinet 2009/2010.
Dodraugen

**Dodraugen** er navnet på et fiktivt monster som bor i toalettet og trekker barn ned i kloakken. Skikkelsen og navnet ble først brukt i en norsk eventyrparodi som ble utgitt på plate i 1980.

## Bakgrunn
Fortellingen om Dodraugen ble opprinnelig presentert i komikeren Rolv Wesenlunds sketsj «For dei minste 1». Der parodierer han en nynorsktalende eventyrforteller, lett basert på den populære barnetimeonkelen Ingebrigt Davik. Parodien ble første gang utgitt på LP-platen *[[Det er ingen skam å snu|Geilokameratene – Det er ingen skam å snu]]* i 1980. Navnet Dodraugen er et ordspill på sjøgjenferdet draugen. Wesenlund nevner såvidt også Kloakkongen og Septikknissen i teksten sin.

Som en oppfølger til Dodraugen laget Wesenlund også figuren Mjølkeheksa.

Begrepet Dodraugen har siden gått inn i det norske språket og i populærkulturen, blant annet som navn på en bifigur i den norske tegneserien *[[Eon (tegneserie)|Eon]]*. Ordet brukes i dag spøkefullt, særlig blant barn og unge, i slang og i mediespråket.

Da det i 2006 ble rapportert funn av en liten øgle i en toalettskål i Bergen, døpte avisene straks dyret Dodraugen. Dyret  ble hentet av politi og dyrevernsnemnd og fikk siden lovlig opphold i et terrarium i Akvariet i Bergen.

I Odd Nordstogas album *[[November (album)|November]]* (2010) omhandler tittelmelodien frykt for blant annet dodraugen.

## Referanser
Nutrio

**Nutrio** (etablert 1992 i Trondheim, nedlagt 1994) var en norsk jazzgruppe med
Eldbjørg Raknes vokal og komposisjon,
Christian Wallumrød piano og
Arve Henriksen trompet.  Gruppen fremkom i studentmiljøet på Jazzlinja (NTNU).
De fremførte musikk til lyrikk av bl.a. Dorothy Parker og Karin Boye, og gjennomførte turne i Norge og Tyskland.  Man finner også den amerikanske «NuTrio», ledet av Mark Taylor.
Familiepedagogisk utvalg

**Familiepedagogisk utvalg** ble oppnevnt av det daværende Kirke- og undervisningsdepartementet i april 1984 for å utrede behovet for opplysnings- og støttetiltak for foreldre, skissere rammer for innholdet i slikt arbeid og vurdere hvem som bør ha ansvar for familiepedagogiske tiltak og hvordan slikt arbeid kan organiseres. 

Utvalget leverte sin utredning til statsråd Kjell Magne Bondevik 13. januar 1986. Utredningen ble kort tid etter utgitt i bokform på Universitetsforlaget under tittelen *Familie og oppdragelse. Hva kan gjøres for å støtte foreldrene i oppdragelsesarbeidet?*
Tilsynskomitéen

**Tilsynskomitéen for Trondhjems Domkirkes Restaureringsarbeider** (fra 1929 Tilsynskomitéen for Nidaros domkirkes restaureringsarbeider) ble opprettet av Kirkedepartementet i 1905 som rådgivende komité for departementet, som en følge av diskusjonen rundt domkirkearkitekt Christian Christies utkast for nyreising av vestfronten på Nidarosdomen. Komitéen besto først bare av tre arkitekter – en fra Kristiania, en fra Bergen og en fra Trondhjem – men snart kom andre rådgivende krefter med: således kunsthistorikeren Jens Thiis 1908–1911. I tillegg knyttet komitéen til seg en kunstnerisk konsulent fra billedkunstnernes rekker; oftest en billedhugger. Fra 1971 var også en representant for Riksantikvaren med, og fra 1981 også kirkens domprost (erstattet av biskopen fra 1991). Fra 1984 var kunsthistorikerne fast representert med en person; i tillegg kom en representant oppnevnt på fritt grunnlag (spøkefullt kalt «representant for den sunne fornuft»). Fra 1990 hadde komitéen også tilsyn med Erkebispegården i Trondheim.  

Tilsynskomitéen var ikke noe styre eller noe forvaltningsorgan, men var et hensiktsmessig redskap for å ivareta både de nødvendige arkitektoniske, antikvariske og kunstneriske hensyn i forbindelse med restaurering og nyskaping i Nidarosdomen; en verdifull arbeidspartner for domkirkearkitekten. Dessuten var kirkelige hensyn ivaretatt. Komitéen ble avviklet i 1996 da Nidaros domkirkes restaureringsarbeider ble omorganisert med eget styre og direktør som leder.
Mark Oliphant

**Marcus «Mark» Laurence Elwin Oliphant** (født 8. oktober 1901 i Kent Town, Adelaide, død 14. juli 2000 i Canberra) var en australsk fysiker som spilte en nøkkelrolle i utviklingen av atombomben. Han deltok også i humanitært arbeid. 

Han siktet først på en karriere innen medisin eller odontologi, men bestemte seg etter påvirkning fra fysikkforeleseren tidlig i studiene for å bli fysiker.

I 1925 overhørte han en tale gitt av Ernest Rutherford og bestemte seg for å søke å arbeide for ham. I 1927 ble dette oppfylt ved at han fikk en stilling ved Cavendish-laboratoriet ved University of Cambridge som på denne tiden lå lengst framme på forskning innen kjernefysikk. Oliphants bidrag i denne perioden var oppdagelsen av helium-3 og tritium. Han observerte kjernefysisk fusjon for første gang i 1932.

Oliphant ble utnevnt til professor i fysikk ved University of Birmingham. Her arbeidet han også med videreutvikling av radarer. Ved utbruddet av annen verdenskrig hadde kolleger ved universitetet i Birmingham (Otto Frisch og Rudolf Peierls) beregnet at en atombombe basert på Uran.235 var mulig. Oliphant ble overbevist om nødvendigheten av å utvikle en atombombe på alliert side og øvet sterkt påtrykk både i Storbritannia og USA for å få dette arbeidet i gang. Etter angrepet på Pearl Harbor kom USA med i andre verdenskrig og arbeidet med atombomben ble startet opp kort tid etter i Manhattanprosjektet. Fra november 1943 deltok Oliphant i prosjektet som medlem av den britiske delegasjonen, men konsentrerte seg på arbeidet med anrikning av uran-235. Han gjenopptok stillingen som professor ved universitetet i Birmingham etter Tysklands kapitulasjon i 1945.

Bruken av den første atombomben over Hiroshima forsterket de motforestillingene mot atomvåpen han hadde fått i løpet av Manhattanprosjektet. I 1950 vendte han tilbake til Australia og ble leder for Research School of Physical Sciences ved det nyopprettede Australian National University. Han ble adlet i 1959, pensjonert i 1967 og fra 1971 til 1976 var han guvernør i Syd-Australia.

Oliphant døde i Canberra i 2000, 98 år gammel.

## Priser (utvalg)
* 1948 – Faradaymedaljen

## Referanser


## Eksterne lenker
*
Sportsklubben Herd

**Sportsklubben Herd** (stiftet 20. august 1932) er et idrettslag fra Ålesund, som har avdelinger for allidrett og fotball. 

Herd var opprinnelig et bydelslag fra bydelen Aspøya, men i 1982 valgte klubben å flytte til et areal på Moa med skolekretsene Åse og Lerstad som rekrutteringsområde.

## Historikk
*Herdhytta på Ørskogfjellet ble solgt i 1980 for å finansiere nytt klubbhus på Moa
*Klubbhuset "Herdtun" ble bygd i 1982 sammen med 11'er grus-bane og 7'er grusbane
*Den kommunale banen "Moa-gras" som var kamparena ble fjernet på grunn av vegutbygging i 1998.
*I 2002 sto ny kunstgress-flate ferdig med undervarme (totalt 11600 kvadratmeter)
*I 2012 sto to nye syverbaner klare og året etter fikk klubbens store bane nytt kunstgress

## Idretter
### Fotball
I fotball er Herd største breddeklubb i Sunnmøre Fotballkrets med 62 påmeldte lag (2012) og med ca. 500 aktive fotballspillere. 
Herd arrangerer i mars hvert år Mørecup som er en innendørs fotball turnering som går i Sunnmørshallen med ca. 2300 deltagere i aldersgruppen 6–16 år. Herd er kjent for sin spillerutvikling, og innehar noen av landets største talenter, deriblant Vegard Hellebust, Petter Holand og Arne Sætre Orten.

Herds hjemmebane for fotball er Amfi Moa Stadion i Ålesund.

;Tabell

#### A-Lag Kvinner
Herd Kvinner Senior A spiller i 2. divisjon, avdeling 6 . For første gang i klubbens historie, rykket laget høsten 2016 opp til 2. divisjon.

#### A-Lag Menn
Herd Menn Senior A spiller i 2. divisjon, avdeling 4 .

Herds Menn Senior A spilte 2012 i 3. divisjon. De spilte i 2011 i 2. divisjon etter at de vant sin regionale 3. divisjonsavdeling overbevisende og slo deretter Sunndal 8-2 over to kvalifiseringskamper. De rykket imidlertid direkte ned igjen til 3. divisjon etter én sesong.

## Kjente utøvere
*Steffen Iversen, fotball
*Andreas Lie, fotball
*Oddbjørn Lie, fotball
*Lasse Olsen, fotball
*Amund Skiri, fotball
*Dan Peter Ulvestad, fotball
*Fredrik Ulvestad, fotball

## Referanser


## Eksterne lenker
*
Caspar forlag

**Caspar forlag** er et norsk forlag med base i Bergen. Forlaget gir ut bøker og hefter om matematikk, matematikkdidaktikk og pedagogikk for lærerutdanningene, og i tillegg har forlaget siden 1990 gitt ut tidsskriftet Tangenten. Forlaget ble stiftet våren 1981 av Stieg Mellin-Olsen og Marit Johnsen Høines. Målet med forlaget var å bidra til å utvikle et miljø for å støtte matematikkdidaktikk som eget fagområde. 

I samarbeid med Høgskolen i Bergen har Caspar utviklet det digitale læremiddelet *matemania.no*.

## Eksterne lenker
* Caspar.no
* Matemania.no
Sørlandsbadet

**Sørlandsbadet** er et  kvadratmeter stort badeanlegg i Lyngdal med både inne og uteanlegg. Sommeren 2010 stod den  kvm store kunstige badeøya Salto ferdig. Denne er formet som logoen til Sørlandsbadet. Sørlandsbadet ligger innerst i Rosfjorden, et par kilometer fra Lyngdal sentrum. Badet ble åpnet 1. februar 2007. Badet er saltvannsbasert og uten klor og består av badeland og idrettsbasseng med stupetårn og vannsklier. Sørlandsbadet har også treningssenter,  cafè, fysioterapi og velværeavdeling.

Lyngdal ligger sentralt til på Sørlandet og Sørlandsbadet er Norges sørligste badeland. Veien er kort til andre attraktiviteter og opplevelser. Lindesnes fyr, Lista fyr, Utsikten Golfbane, Skatepark i Farsund, Gokart, surfing, trampolinepark på Lista. Undervannsrestauranten Under er bare et lite utvalg som er innenfor 30 minutters kjøring fra Sørlandsbadet.

## Attraksjoner
* Bølgebasseng med strømkanal, vanntemperatur på 31 grader.
* Barnebasseng, vanntemperatur på 31 grader
* Idrettsbasseng med stupetårn på 1, 3 og 5 meter, vanntemperatur på 27 grader
* Varmtvann/velværebasseng med bobleseng, massasjedyser og motstrømsanlegg, vanntemperatur på 34 grader, 18 års aldersgrense. Barn 0-3 år kan være med fra 13.00 - 14.00 og 16.00 - 18.00 i ukedager (ikke onsdag 16.00 - 18.00), og hele dagen i helg/ferie. Rolig sone.
** Kaldkulp hvor det kontinuerlig blir pumpet inn saltvann som renner direkte ut i fjorden igjen. Midt vinters holder denne 4 grader. Denne er en del av Velværeavdeling.
** Tørr- og dampbadstue, en del av Velværeavdelingen.
* Dropsklie - hurtig, går ut i idrettsbassenget.
* 60 m lang sklie med tidtaking ,                
* Boblebad - utendørs og innendørs, vanntemperatur på 38 grader. Alltid åpent
* Saltos badeøy, uteanlegg,
** 4 sklier, vannbøtte som skyller vann ut i bassenget, dusjer og fontener. 
** 100 solsenger og stoler og bord. 
** Vanntemperaturen ute er 26 til 28 grader. 
** Et fantastisk ute område for lek og soling. 
** Saltos badeøy holder åpent under skoleferien. Men utendørs vannsklier holdes åpent fra påske til høstferien, i helgene..
## Sørlandsbadet Turpark
Det er også en egen Turpark med oppmerkede løyper for å gå på tur, mosjonere, løpe eller sykle. Noen av løypene er tilrettelagt for barn med skilt med fakta informasjon og noen spørsmål. Fakta opplysningene er relatert til naturen. På Turparkens hjemmeside finner en opplysninger og utskriftsvennlige websider. Turparken er et samarbeid med Lyngdal Kommune, KVS-Lyngdal og Rosfjord Strandhotell.

Turparken har også en utendørs treningspark som er levert av Uniqa.

## Eksterne lenker
* Sørlandsbadets hjemmesider
* Sørlandsbadet Trening
* Sørlandsbadet turpark
Tom A. Haug

**Tom Arne Haug** (født 7. desember 1968) er en norsk skuespiller.

Haug debuterte på Det Norske Teateret i 1988 i stykket «Heiki Gani», og han har siden vært ved flere teatre i Norge. Han er kanskje mest kjent for sin rolle som *Rolv Espevoll* i TV 2s såpeserie *[[Hotel Cæsar]]*.

I tillegg driver Tom A. Haug med seiling, golf og fekting. I 2005 ble han uteksaminert med en Bachelor i Utmarksforvaltning fra Høgskolen i Hedmark. Haug bor i Oslo og i 2011 uteksaminerte han fra Kunsthøgskolen i Oslo, KHIO med en praktisk pedagogisk utdanning i teater, PPU. Han jobbet tidligere som lærer på teaterlinja ved Trondarnes Frilynte Folkehøgskole i Harstad. I 2011 var han lærer i skuespillerteknikk på Danvik Folkehøgskole. Fra 2012 til 2013 spilte han i TV-serien Hjem på NRK og forestillingen *Livet er en liten ding* på Nationaltheatret.

Tom A. Haug var regissør på familiemusikalen Det Store Julespillet i Harstad Kulturhus i 2007 og 2008 og regissør i 3 år for Kvæfjordrevyen i Kvæfjord Kommune.

Haug har blant annet deltatt i *[[Skal vi danse (TV-program)|Skal vi danse]]* i 2006, Zebra Grand Prix høsten 2009 og 4-stjerners middag halv åtte vinteren 2011.

## Referanser


## Eksterne lenker
* Tom A. Haug på kjendisfolk.no
*
Kissingen-diktatet

**Kissingen-diktatet** var et diplomatisk aktstykke om Balkankrisen diktert av Otto von Bismarck den 15. juni 1877 i Bad Kissingen, og beskriver viktige prinsipper for Bismarcks utenrikspolitikk.

Bismarck var foruroliget av faren for en anti-tysk koalisjon, og skisserte den ideelle målsetningen om å tilstrebe « .. ikke ytterligere landerobringer, men en politisk totalsituasjon der alle makter utenom Frankrike trenger oss, og der de gjennom sine relasjoner til hverandre, i den grad mulighetene byr seg, kan avholdes fra å inngå koalisjoner mot oss».

Diktatet inneholdt konseptet for Bismarcks diplomatiske program, som ble virkeliggjort i hans alliansepolitikk, og tok sikte på å trygge den prøyssisk-tyske statens utenrikspolitiske stilling, ut fra en realistisk innsikt i de internasjonale styrkeforholdene.

Konkret gikk Bismarck inn for et russisk herredømme rundt Svartehavet. Storbritannia skulle beholde Egypt og Det tyske keiserrike var bare opptatt av å beholde status quo.

## Referanser


## Eksterne lenker
* Kissingen-diktatet (tekstkilde)
Olsenbanden jr. Sølvgruvens hemmelighet

***Olsenbanden jr. Sølvgruvens hemmelighet*** er en norsk familiefilm fra 2007 om Olsenbanden Jr. regissert av Arne Lindtner Næss.

## Handling
Handlingen i filmen utspiller seg i Oslo i 1960-årene. Egon Olsen sitter i husarrest på barnehjemmet, etter en plan som gikk i vannet. Når Egon til slutt slipper ut blir han plukket opp av den rike gutten Preben von Klem i en Rolls-Royce med sjåføren hans. Preben kjører med Egon direkte til foreldrenes villa i utkanten av Oslo. Preben ønsker at Egon skal få ut Prebens svulmende sparegris ut av foreldrenes Franz Jäger -pengeskap, slik at Preben kan bruke pengene på seg selv. Men Egon blir snart narret av Preben, når Preben utløser alarmsystemet. Under den paniske flukten fra Prebens villa, tar Egon med seg et dokument som som hadde falt ut av pengeskapet. 

Kriminalinspektør Hermansen, som bor i nabolaget, blir informert av sønnen Herman - som har observert Egon og Preben - om hva som tilsynelatende foregår, og tar opp jakten. Med hjelp av Benny og Kjell, som i all hemmelighet fulgte etter Egon, klarer han å komme seg unna. Men Egon blir snart etterlyst av politiet, som en angivelig innbruddstyv og tyv. Egon sverger hevn over denne fiaskoen, og en passende anledning til dette er Preben von Klems bursdagsfest. Han inviterer hovedsakelig barn fra andre velstående og prominente familier til bursdagen sin, men også unge, attraktive jenter som Valborg og Ingrid. Olsen-gjengen blir selvfølgelig ikke invitert. Hevnen involverer en sparegris og en bløtkake. Imidlertid er eiendommen til farens villa omgitt av svært høye murer.

I tillegg leier Preben inn Biffen-gjengen (som består av Biffen, Knut og Johnny) som sin private sikkerhetstjeneste for å drive inngangskontrollen foran Klem-villaen, slik at kun inviterte gjester kan komme inn. Men Egon har også en plan for dette. Kjell får i oppdrag å distrahere Biffen-gjengen under adgangskontrollen, for å hjelpe Egon og Kjell med å komme seg inn og ut av eiendommen. Dette går greit, og Benny og Egon kan trenge inn på villaens eiendom ubemerket og senere rømmer de fra villaen igjen på samme måte. Benny forkler seg også som en velstående snørrunge, og så klarer han å blande seg med resten av gjestene. Men Egon ender opp innelåst i et skap. Inne i skapet overhører han hvordan foreldrene til Preben planlegger å slå kloa i en ekstremt verdifull skatt, som skal ligge gjemt i Kongens gruve på Kongsberg.

Egon oppdager dermed at dokumentet han hadde fått tak i under hans første besøk i villaen deres, når Preben ga han i oppdrag å stjele sparegrisen sin fra pengeskapet til foreldrene hans, i virkeligheten var et skattekart. Olsenbanden planlegger dermed hvordan de skal få tak i skatten før Prebens foreldre, og de tar med seg Dynamitt-Harry i planen. Etter noen problemer får de endelig tak i kronjuvelene. Men også denne planen slår feil ut, og Olsenbanden ender opp i klørne på skurkene i stedet - og blir stengt inne i en gruve over 300 meter under bakken.

## Rolleliste

## Eksterne lenker
* 
* 
* ''Olsenbanden jr Sølvgruvens hemmelighet'' hos Filmfront
Truls Ove Karlsen

**Truls Ove Karlsen** (født 25. april 1975 i Oslo) er en norsk alpinist. Han kjører for Steinkjer Skiklubb i Steinkjer, og kjørte tidligere for Sæli Alpinklubb.

I VM 2007 i Åre ble han nummer seks i storslalåm og nummer sju i slalåm. I Vinter-OL 2010 oppnådde Karlsen en 21.-plass i storslalåm som beste resultat.

## Verdenscupseire

## Referanser


## Eksterne lenker
*
TITAN Teaterskole

**TITAN Teaterskole** (The International Theatre Academy Norway), siden TITAN teaterakademi, var en tidligere skuespillerskole i Oslo. Den ble startet i 2004 av Jim Hart. TITAN kombinerte skuespillerteknikk med entreprenørskap. Studieløpet inneholdt opplæring i skuespillerteknikk, ledelse, skriving og produksjon. Undervisningen foregikk på engelsk og norsk.

## Historie
Grunnlegger og skolens første rektor, Jim Hart, bygde TITAN og utdanningen for å fylle det han anså for å være et hull i europeisk og amerikansk teatertrening. TITAN var siden oppstart privateid og -finansiert, men var godkjent av NOKUT. I tillegg til produksjoner med regissør har studentene produsert, regissert og spilt egenskrevne soloshow på utvalgte scener i Oslo. 

### Tidslinje
* 2004: Skolen startet som privat skole i Kirkenær Ballettskoles lokaler på Sørbyhaugen i Oslo. 
* 2005: Skolen ble godkjent av NOKUT som ettårig fagskoletilbud innen teater.
* 2006: Skolen ble godkjent av NOKUT som toårig fagskoletilbud innen teater. 
* 2010: Skolen flyttet til nye lokaler i Ivan Bjørndalgsate 28 på Lilleborg i Oslo.
* 2011: Skolen endret navn til TITAN teaterakademi.
* 2012: Aksjeselskapet skiftet eiere.
*  2013: Navneskifte på aksjeselskapet fra Hart Conservatories AS til TITAN Teater AS.
* 2014: Selskapet begjærte oppbud og driften ble avviklet august 2014. 

### Rektorer ved TITAN 2004-2014
* 2012-2014: Ingunn Schumacher Carling
* 2012-2012: Kristina Kirkenaer-Hart
* 2010-2012: James David Hart
* 2008-2010: Brendan Mc Call
* 2004-2008: James David Hart

## Utvalgte produksjoner
* *De nysgjerrige* (2014) av Hans Petter Blad. Teater Manu. Regi: Liv Joelle Barbosa Blad
**The Comedy of Errors *(2013) av William Shakespeare. Skolens lokaler. Regi: Tom Sangster 
* *The Tempest* (2013) av William Shakespeare. Sagene kirke. Regi: Tom Sangster
* *Pornography"* (2012) av Simon Stephens. Skolens lokaler. Regi: Tom Sangster og Birgitte Fjeld Bjørsvik
* *A Midsummer Night´s Dream* av William Shakespeare. Månefisken. Regi: Jim Hart og Tom Sangster
* *World Theatre Forms Festival* (2011). Ulike former og tekster. Grusomhetens Teater. Regi: Jim Hart, Johnny Kwon m.fl.

## Eksterne lenker
* Skolens hjemmeside
Bisque

**Bisque** er en kremet suppe som er lagd på en puré av sjømat, kjøtt eller grønnsaker, som for eksempel hummerbisque eller blomkålbisque. Suppen blir deretter tilsatt fløte og tyknet med bechamelsaus.  

Det er mulig at suppens opprinnelse er Biscayabukta og at navnet kommer derfra, men det er også mulig at opprinnelsen er fra fransk *bis cuite* (kokt to ganger). 

En mer utførlig beskrivelse av retten og etymologien bak navnet finnes på engelsk Wikipedia.

## Referanser
Elefantfører

**Elefantfører**, **elefantdriver** eller **mahoot** som de fleste kaller slike personer, er en yrkestittel som har eksistert i Asia gjennom århundrer. I tidligere tider ga det stor satus å være mahoot, men i de siste tiårene har behovet for slike tjenester vært sterkt synkende. Mange mahooter har derfor måttet finne seg annet arbeid for å brødfø familien.

Ordet *mahoot* stammer fra ordene *mahaut* og *mahavat* på hindi, som begge stammer fra ordet *mahamatra* (sanskrit), og betyr *den med store mål* (som i fysisk stor). I Myanmar/Burma) kaller man denne profesjonen for *oozie*, mens man sier *kao-chang* i Thailand.

Mahootene er drivere, røktere og dressører av elefanter. Yrket har tradisjonelt gått i arv fra far til sønn, og opplæringen til mahoot har begynt alt på guttestadiet. Det viktigste arbeidsredskapet mahooter har er en stav med brodd som kalles *anlius* eller *ankusha *. Mahootene bruker staven til å signalisere kommandoer til elefantene, gjennom å prikke brodden på baksiden av elefantens hode (fra øre til øre).

Mahootene kan sies å være fortidens tungtransportsjåfører. Deres viktigste oppgaver har vært å fange inn unge elefantkalver, trene og dressere dem til å utføre bestemte handlinger på kommando, føre og kontrollere dem på jobb, og stelle og pleie dem etter utført tjeneste. Å være mahoot er derfor en heldagsbeesskjeftigelse. Profesjonen har hatt enorm betydning i deler av Asia, spesielt i Sør-Asia og Sørøst-Asia.

Mahootene har tradisjonelt utnyttet elefantenes enorme styrke og framkommelighet til å utføre handlinger det ellers ikke ville vært mulig å gjennomføre, selv ikke med kraftige motoriserte kjøretøy. Deres tjenester har vært spesielt viktige for tømmerindustrien i Asia, men også for en rekke andre næringer. De har utført oppdrag for såvel kongelige som vanlige folk, herunder også jakt på eksotiske, ville dyr (eksempelvis tiger) og mye annet. I dag omfatter mahootenes tjenester også safarioppdrag for turistnæringen.

Elefanten kan komme fram der motorisert ferdsel er umulig eller svært vanskelig. Elefantens enorme styrke setter dem i stand til å løfte tungt eller dra tunge lass, eksempelvis lunne tømmer i vanskelig terreng. Dyret bruker snabelen og støttennene når det løfter. Styrt av mahooter kan de også samarbeide om å løfte spesielt tunge gjenstander, for eksempel store stokker av edeltre som teak og lignende.

## Se også
* Elefanter
Megafon (tidsskrift)

***Megafon*** er et non-profit gatemagasin som utgis månedlig i Bergen. Første utgave kom ut 1. februar 2007.

Magasinet tar for seg tema omkring rusmiddelbrukere og andre vanskeligstiltes stilling i samfunnet. Selgerne får et enkelt kurs som forberedelse, før de kjøper blader og selger dem videre på gaten til dobbel pris. Mellomlegget beholder selgeren som lønn. Magasinet bygger på samme idé og modell som *[[=Oslo]]* (Oslo), *[[Gatemagasinet ASFALT|Asfalt]]* (Stavanger) og *The Big Issue* i Storbritannia. 

*Megafon* er en avdeling av Senter for Arbeidslivsforberedelse AS, ALF AS. Ansvarlig redaktør er Petter Lønningen.

I september 2019 ble det kjent at magasinet blir nedlagt og at siste utgivelse blir *Megafons julebok 2019*.

## Referanser


## Eksterne lenker
*
Los Alamos National Laboratory

**Los Alamos National Laboratory** (**LANL**) er et amerikansk nasjonalt laboratorium og en av de største tverrfaglige forskningsinstitusjoner i verden, med mer enn 16&nbsp;000 tilknyttede forskere og fagfolk. Forskning og utvikling foregår innen forskjellige områder som kjemi, fysikk, materialteknikk, biologi, matematikk, datateknikk og ingeniørfag. LANL er sammen med Lawrence Livermore National Laboratory et av to steder i USA der det foregår forskning og utvikling av kjernefysiske våpen. 

LANL ble opprettet som *Site&nbsp;Y* i 1943 under Manhattanprosjektet. Det sorterer under Energidepartementet og drives av selskapet Los Alamos National Security med et årlig budsjett på rundt 15 milliarder kroner.

## Eksterne lenker
*
Stephanie av Monaco

**Stephanie av Monaco** (født **Stéphanie Marie Elisabeth Grimaldi**; 1965) er det yngste av Grace Kelly og Rainier III av Monacos tre barn. Hun vokste opp i Monaco og fikk sin videregående utdannelse i Paris. Deretter begynte hun å studere til motedesigner, men sluttet før hun ble uteksaminert. Hun arbeidet først i motehuset  Dior før hun senere ble fotomodell.

Stephanie har tre barn. De to eldste, Louis og Pauline, fødte hun utenfor ekteskap. Da hun senere giftet seg med barnas far, hennes livvakt Daniel Ducruet, fikk de plass i den monegaskiske tronfølgen. Det tredje barnet, Camille, har hun ikke oppgitt far til.  

Prinsessen er en kjent person i det internasjonale jet-set.

Som en følge av bilulykken som fant sted 13. september 1982 på en fjellvei mellom La Turbie og Monaco, døde hennes mor og Stephanie ble skadet. På grunn av dette var Stephanie innlagt på sykehus da moren ble begravet, og dermed forhindret fra å delta. Hun var passasjer i bilen, mens hennes mor kjørte.

## Referanser


## Eksterne lenker
* 
* 
* 
*
New Jersey Devils

**New Jersey Devils** er en ishockeyklubb i den nordamerikanske proffligaen NHL. Her gjorde klubben sin debut i sesongen 1982/83 etter å ha blitt flyttet fra Colorado. Det var klubbens andre sådanne flytting siden grunnlegglesen. Fra 1974-76 het klubben Kansas City Scouts, før den første flyttingen gjorde de til Colorado Rockies i perioden 1976-82.

Klubben spiller hjemmekampene sine i Prudential Center i Newark, New Jersey. Klubbfargene er rødt, svart og hvitt. 

Tilnavnet Devils er knyttet opp mot et sagn om et monster som en gang i tiden skulle ha holdt til i området rundt New Jersey. Klubben hadde i mange år rollen som lillebror i New York-området, i skyggen av New York Rangers og New York Islanders. I årene rundt millenniumskiftet har imidlertid «djevlene» vært den mest suksessfulle klubben i området med tre Stanley Cups.
Sirkusdyr

Med **sirkusdyr** mener man dyr som er temmet og dressert til å opptre på sirkus. Tradisjonelt har dette vært pattedyr som hester, hunder, katter, elefanter, løver, tigre, bjørner, primater, sjøløver og seler, men også eksotiske fugler, amfibier og krypdyr kan sies å tilhøre gruppen av sirkusdyr.

Mange har stilt spørsmål ved om det er bra for dyr å opptre og reise rundt med et sirkus, ikke minst dyrevernorganisasjonene. De fleste industriland har et lovverk som regulerer sirkusvirksomheten. Noen av disse har i de senere årene gjort dette regelverket strengere, blant annet Norge. Det har ført til at en rekke dyr ikke lenger kan vises fram på sirkus i Norge, eksempelvis elefanter (2017), løver, tigre, bjørner og aper. Støttet av moderne forskning forventer mange at lignende forbudet vil komme i flere land, og etter hvert omfatte stadig flere arter.

## Se også
* Sirkus
* Temming
* Dressur
New York Islanders

**New York Islanders** er en ishockeyklubb i den nordamerikanske proffligaen NHL. Klubben ble grunnlagt i 1972 og har vunnet Stanley Cup fire ganger. Samtlige triumfer kom i klubbens gyldne æra fra 1980-83. I tillegg til sine fire Stanley Cup-triumfer, har de vunnet Eastern Conforence seks ganger og "Divisionen" sin seks ganger.

Islanders spiller hjemmekampene sine i Nassau Veterans Memorial Coliseum på Long Island, New York. Klubbfargene er blått, hvitt og orange.

Nassau Veterans Memorial Coliseum er en av NHLs eldste og minste, og New York Islanders har varslet at de vil flytte til Barclays Center i Brooklyn når dagens leiekontrakt utløper etter sesongen 2014-15. Imidlertid vil eierne av Barclays Center og artisten Jay-Z stå bak et utviklingsprogram for Nassau Veterans Memorial Coliseum som blant annet vil innebære at Islanders vil spille minst seks kamper der, også etter flyttingen til Brooklyn.

Åtte tidligere New York Islanders-spillere er innlemmet i Hockey Hall Of Fame. Al Arbour, Mike Bossy,Clark Gillies, Denis Potvin, Billy Smith, Bill Torrey, Bryan Trottier og Pat Lafontaine.

## Eksterne lenker
*
St. Torfinns kirke

**St. Torfinns kirke** er en katolsk kirke i Hamar. Den har fått sitt navn etter den hellige Torfinn. Et kapell ble innviet på Kristi himmelfartsdag i 1924, ved  St. Carolus Borromeussøstrenes ankomst. 15 år senere, den 3. september 1939, ble kirken innviet. Kirkens klenodium, St. Olavs-antemesalet, er en gave fra Sigrid Undset som var medlem i menigheten. Også den eldste klokken, *Angelus-klokken*, er en gave fra henne.

Menigheten omfatter store deler av Innlandet fylke og en ganske liten bygd i Trøndelag (Innset, som før 1970-tallet var del av Hedmark). Mange prester og søstere har kommet fra Nederland, og mange av dagens medlemmer er innvandrere. På 1960-tallet ble Lillehammers menighet med Mariakirken skilt ut fra Hamars-menigheten.

Et annet medlem av menigheten var Rolf Jacobsen som konverterte til katolisismen, og ble tatt opp i menigheten i 1951.

## Eksterne lenker
* Hjemmeside
* St, Torfinn katolske kirke
Philadelphia Flyers

**Philadelphia Flyers** er en ishockeyklubb i den nordamerikanske proffligaen NHL. Klubben var en av seks som ble tatt inn i ligaen ved den store utvidelsen i 1967. Flyers har spilt i åtte Stanley Cup-finaler, og vunnet to av disse, hhv i 1974 og 75. I 2010 tapte laget for Chicago Blackhawks i finalespillet.

Klubben spiller hjemmekampene sine i Wells Fargo Center i Philadelphia, Pennsylvania. Klubbfargene er orange, svart og hvitt. 

Flyers har alltid vært kjent som et av ligaens tøffeste klubber. De har satset på en hard fysisk spillestil og sjelden hatt andre venner enn sine egne fans. Laget som vant to Stanley Cuper på rad i midten av 70-årene var kjent som the Broad Street Bullies. Også i senere år har klubben markert seg på dette området blant annet med rekka kjent som Legion of Doom bestående av Eric Lindros, John LeClair og Mikael Renberg.

23. februar 2008 hentet de den norske spilleren Patrick Thoresen vederlagsfritt fra Edmonton Oilers.

Den 30. juli 2009 signerte den tidligere Columbus Blue Jackets spilleren Ole-Kristian Tollefsen en ettårskontrakt for laget.

## Se også
*Liste over Philadelphia Flyers-spillere.
## Eksterne lenker
*
Royal Society for the Prevention of Cruelty to Animals

**Royal Society for the Prevention of Cruelty to Animals** (**RSPCA**) er en britisk dyrevernorganisasjon (veldedig organisasjon) med virke i England og Wales. Den ble grunnlagt i 1824 (som SPCA) og har siden dannet grunnlaget for en rekke lignende organisasjoner i andre land, blant annet Scottish SPCA, RSPCA Australia og ASPCA i USA.

## Referanser


## Eksterne lenker
* RSPCA
Lawrence Livermore National Laboratory

**Lawrence Livermore National Laboratory** (**LLNL**) er et amerikansk nasjonalt laboratorium, en multidisiplin forskningsinstitusjon med nesten  tilknyttede personer i forskjellige funksjoner. Forskning og utvikling foregår innen områder som kjemi, fysikk, materialteknikk, biologi, matematikk, datateknikk og ingeniørfag. Laboratoriet beskriver seg selv som et ledende forsknings- og utviklingssenter for vitenskap og teknologi anvendt på områder som angår nasjonal sikkerhet. LLNL er sammen med Los Alamos National Laboratory et av to steder i USA der det foregår forskning og utvikling av atomvåpen.

LLNL forsker også på områder som kjernefysisk fusjon basert på treghetsinnelukking, tungregneteknikk og datasikkerhet og forskning på isotoper.

LANL ble opprettet i 1952. Det sorterer under Energidepartementet og drives av University of California med et årlig budsjett på rundt 10 milliarder kroner.

## Eksterne lenker
*
Pete Brown

**Pete Brown** (født 16. oktober 1921 i Trondheim, død 13. mars 2009) var en norsk jazzmusiker (slagverk), kjent som en av swingjazz-æraens fremste i Norge, og leder av flere ensembler og utgivelser. 

Etter oppveksten på Lillestrøm etablerte han en trio med Robert Normann og Lulle Kristoffersen i Sarpsborg (1939). Siden medvirket han i Oslo's jazzband ledet av Svein Øvergaard, Rowland Greenberg, Scott Lunde, Will Arild, Jens Book-Jenssen (på Chat Noir), Thorleif Østereng og Frank Ottersen. Fra 1943 spilte han på skandinavisk plan med Arthur Österwall på Nalen, Thore Erling, Jimmy Woode og Jay Elwing, og spilte også med gjestende Louis Armstrong, Ella Fitzgerald og Dizzy Gillespie. Brown var også ofte i NRK.

I hans første band (1946–) fant man Nora Brockstedt som medlem av en vokalkvintett. Hans eget turnéorkester (1951–) hadde blant annet Arvid Gram Paulsen, Arne Hermandsen, Øistein Ringstad og Eivin Sannes i besetningen, og Brown ledet også eget storband (1957). Etter flytting til Røros (1980) ledet han egen trio til plateutgivelse og etablerte «Adventjazz». I jazzen finner man også den amerikanske altsaksofonisten Pete Brown (1906–61).

Hans far var Thomas Brown fra Liberia som var slangedanser og fakir, gift med Carolina Brown som også var artist. De reiste sammen sammen med Thomas sine foreldre Sam Brown (1870–1938) og Gustava Brown (–1939), og ble i 1915 engasjert av Cirkus Empress og bosatte seg på Lillestrøm. Pete Brown ble født i 1921 da ensemblet oppholdt seg i Trondheim. Etter foreldrene reiste til Latin-Amerika i 1928, var Pete bosatt hos besteforeldrene. Sammen med adoptivsøsteren Jossie Pollard (1921–2000) ble de av besteforeldrene sendt på turne, etter hvert antok paret på eget initiativ turneen som «The Two Chocolate Kids».

## Utgivelser
* *Pete Brown trio* (2001).  Med Stein Ødegård gitar/Asmund Snortheim bass, samt bidrag fra Bodil Niska/Eivin Sannes/Fritz Hunstad.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
* intervju i anledning 80-årsdagen (2001).
* artikkel og bilde fra fjell-ljom.no
* nrk.no har lydklipp
The Jersey Girls

**The Jersey Girls** er kallenavnet for fire enker som mistet sine ektemenn under terrorangrepene på World Trade Center i New York den 11. september 2001. 
Alle de fire kvinnene, Kristen Breitweiser, Patty Casazza, Lorie Van Auken og Mindy Kleinberg, er bosatt i New Jersey. De har kjempet for at Kongressen skulle opprette en granskningskommisjon som skulle undersøke angrepene.

## Skepsis mot offisiell rapport
Da kommisjonen avleverte sin endelig rapport, mente enkene den var mangefull, og at den for eksempel ikke hadde undersøkt terroristenes forbindelser til pakistansk etterretning. I tillegg mener enkene at den granskningskommisjonen verken er uavhengig eller upartisk siden den blant annet er utnevnt og godkjent av president George W. Bush.

De ikke har satt frem påstander om medvirkning fra amerikanske myndigheter i terrorangrepene, kun at de samme myndighetenes inkompetanse forårsaket dem. I motsetning til 9/11 Truth-bevegelsen, støttes også deres synspunkter offisielt fra aktører i amerikansk venstreside. Her har for eksempel Noam Chomsky erklært sin støtte til enkenes krav om at hemmeligstemplede dokumenter som vedrører terrorangrepene 11. september 2001, må frigis til offentligheten.

## Mediedekning
Jersey-enkene ble intervjuet på PBS-showet som kalles *Now*. En dokumentarfilm kalt *[[9/11: Press for Truth]]*, ble utgitt 5. september 2006 med *Jersey Girls*.  Den kan sees på Google video.

## Referanser


## Eksterne lenker
* Commondreams.org Webside som inneholder  Wall Street Journal-lederen (april 2004) som sterk kritiserte Jersey Girls, og en respons i *New York Daily News* (mai 2004) med beskrivelse av "«Jersey Girl's»-respons. 
* Ms. Magazine 2004 Women of the Year
Dag Hallen

**Dag Hallen** (1936–2021) var en norsk fagpedagog og faglitterær forfatter.

Hallen hadde lærereksamen (1959) og magistergrad i pedagogikk ved Universitetet i Oslo (1968), med en avhandling der temaet barn og fjernsyn ble behandlet forskningsmessig for første gang i Norge.

Hallen var lærer i grunnskolen og har arbeidet ved Pedagogisk forskningsinstitutt som vitenskapelig assistent og førsteamanuensis (1964–2003).

Sammen med Oddbjørn Evenshaug ga han ut en rekke bøker innenfor fagområdene familiepedagogikk, religionspedagogikk og barne- og ungdomspsykologi, bl a ”Familiepedagogikk” og ”Barne- og ungdomspsykologi”.

## Referanser
Pittsburgh Penguins

**Pittsburgh Penguins** er en ishockeyklubb i den nordamerikanske proffligaen NHL. Klubben var en av seks som ble tatt inn i ligaen ved den store utvidelsen i 1967. Penguins har vunnet Stanley Cup fem ganger; 1991, 1992, 2009, 2016 og 2017.

Klubben spiller hjemmekampene sine i Consol Energy Center i Pittsburgh i Pennsylvania. Klubbfargene er svart, gult og hvitt. 

Mario Lemieux er Penguins største personlighet gjennom tidene. En av tidenes beste ishockeyspillere kom til klubben i 1984 og løftet de fra å være en av de dårligste lagene i NHL til å vinne Stanley Cup to ganger. I 1999 kjøpte han klubben sammen med noen investorer, og reddet den dermed fra konkurs. Lemieux er i  dag fortsatt eier av klubben som står foran en ny spennende æra med supertalentene Sidney Crosby og Jevgenij Malkin i spissen.
Spillere

## Liste over lag-kaptein
* Ab McDonald i 1967 og 1968 https://pittsburghhockey.net/penguins/captains
* Earl Ingarfield i 1968 og 1969
* Ron Schock mellom 1973 og 1977
* Jean Pronovost i 1977 og 1978
* Orest Kindrachuk mellom 1978 og 1981
* Randy Carlyle mellom 1981 og 1984
* Mike Bullard mellom 1984 og 1986
* Terry Ruskowski i 1986 og 1987
* Dan Frawley i 1987
* Mario Lemieux fra 1987 til 1994
* Ron Francis i 1995
* Mario Lemieux ble gjen-innsatt i 1995, frem til 1997.
* Ron Francis igjen i 1997 og 1998
* Jaromir Jagr mellom 1998 og 2001
* Mario Lemieux tok igjen over 2001, og satt til 2006
* Sidney Crosby ble utnevnt til lag-kaptein i 2007

## Kuriositeter
I 1980 ville Pittsburgh Penguins bytte fra farger på draktene fra mørkeblått og lyseblått til sort og gull, fargene til både Steelers og Pirates (baseball), som hadde vunnet Super Bowl og World Series i 1980. Penguins slet og håpet på at fargene til mesterlagene i "City of Champions" ville gi litt supporterblest. Boston Bruins protesterte til NHL, de mente svart og gull alltid hadde vært forbundet med Bruins. Penguins fikk medhold siden Pirates (ishockey) hadde brukt disse fargene på slutten av 1920-årene. Forøvrig hadde allerede da Penguins-logoen de fargene i seg, den bestod av en ishockey-spillende pingvin over et gullfarget triangel.

## Referanser
Saab MFI-15 Safari

**Saab MFI-15 Safari**, også kjent som **Saab MFI-17 Supporter**, er et skolefly blant annet brukt av det norske Luftforsvaret. Flyet er et en-motors propellfly. Flyet hadde sin jomfrutur i 1969, men Luftforsvaret kjøpte ikke flytypen før i 1981. I dag bruker Luftforsvaret totalt 16 av flyene, og alle flyene er stasjonert på Bardufoss flystasjon. Flyet er ikke utstyrt med våpen.

Flyet ble opprinnelig bygget ved Malmö Flygindustri som MFI-15. Den militære versjonen fikk betegnelsen MFI-17 og Saab Supporter da prosjektet ble tatt over av Saab. Totalt 150 fly ble bygget. Flyet har en 200 hk Avco Lycoming IO-360-A1B6 motor. 

## Tekniske fakta
***Motor:** Lycoming – 200 hestekrefter
***Lengde:** 7,0 m
***Høyde:** 2,6 m
***Vingespenn:** 8,85 m
***Max vekt:** 1,2 tonn
***Max hastighet:** 196,5 knop
***Min. hastighet:** 48 knop
***G-kraftbelastning:** +6 G til -3 G
***Besetning:** 2 personer.
***Produsent:** SAAB

## Eksterne lenker
* Saab Safari
Flåtestad ungdomsskole

**Flåtestad ungdomsskole** er en ungdomsskole i Nordre Follo i Akershus. Skolen dekker områdene Greverud og Myrvoll. Den sto ferdig i 2004.

I 2006 hadde skolen ca. 270 elever fordelt på tre trinn. Skolen ble populært kalt "den digitale skole", grunnet at den lå langt foran på teknologi og IKT-bruk i skolehverdagen.

Skolen har fire baser. A, B, C og D. I basene er det elever fra 8. klasse, 9. klasse og 10. klasse.
Flåtestad har egen kantine, der de selger rundstykker, salat, gjærbakst og drikke. Kantina drives av skolens elever, som lager og selger maten, og holder styr på økonomien, men etter at covid-19 kom har den stått urørt.

I desember 2009 ble Flåtestad ungdomsskole tildelt Dronning Sonjas skolepris 2009. I juryens begrunnelse for tildeling av prisen heter det at Flåtestad ungdomsskole vurderes som en komplett skole som makter å ivareta likeverd og inkludering på en overbevisende måte.

## Rektorer
* 2002–2011: Frode Germeten
* 2011–2020: Anne Britt Gillebo Kalleberg
* 2020–2023: Siv Ellen Heimdal Haaland
* 2023–2024: Espen Sverreng
* 2024–: Lasse Vincent Gulsett

## Referanser
Autodesk

**Autodesk Inc.** er et amerikansk IT-selskap, etablert i 1982, som har som formål å lage programvare for todimensjonal tegning og tredimensjonal modellering. Selskapet har hovedkontor i California, USA, samt en del regionale kontorer i Europa, Russland, Australia og Asia. 
Autodesk er mest kjent for programmet AutoCAD, som er det mest utbredte programmet på verdensbasis for produksjon av både todimensjonale tegninger og tredimensjonal visualisering.

Autodesk har også en del tyngre programverktøy, hvorav flere bygger på AutoCAD, for konstruksjon, arkitektur, VVS, elektro og røranlegg (piping). Det finnes også Autodeskprogrammer for bl.a. oppmerking av landområder og produksjon av kart. I de seneste årene har Autodesk også rettet fokus mot produkter for media og underholding. Autodesk Inventor Suite og Autodesk Inventor Professional er Autodesks flaggskip innen mekanisk design.

## Referanser


## Eksterne lenker
*
Et Gjensyn

***Et Gjensyn*** er et lengre episk dikt av Knut Hamsun utgitt i 1878. Det var hans andre bok, og han ga den ut under navnet Knut Pedersen Hamsund. Den er blitt omtalt som «et senromantisk pastisjdikt». 

Om denne boka sa han selv, idet han også nevnte noen andre av de tidlige bøkene sine: *«Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»*

## Referanser


## Eksterne lenker
* Et konsolidert – og ikke nytt – Hamsunbilde Ingar Sletten Kolloen (PDF)
* Hamsun om sine verk
* Les utgaven fra 1878 i fulltekst på NBdigital
Norsk Sangerforbund

**Norsk Sangerforbund** ble stiftet 1. mai 1908 og er den eldste landsdekkende sangerorganisasjon. Forbundet var opprinnelig et forbund for arbeiderkor. I dag er Norsk Sangerforbund et forbund med sterke tradisjoner som ikke har politisk eller religiøs tilknytning. Alle damekor, mannskor og blanda kor kan ha medlemskap i NSF. Forbundet har også et eget utvalg for barne- og ungdomskor.

Forbundet gir ut medlemsbladet «Tonens makt», som i dag kommer ut med fire nummer i året.

Forbundets innledende historie er beskrevet i Aksel Zachariassen: Med sang mot felles mål. Norsk Arbeidersangerforbund gjennom 50 år. (Oslo 1971) (Som det framgår, har forbundet en periode hett Norsk Arbeidersangerforbund, men er siden gått tilbake til det opprinnelige navnet.)

Aksel Zachariassen har også omtale av Norsk Sangerforbund i Hampus Huldt-Nystrøm (red.): Sangerliv, bd. I-II (Oslo 1958).

## Eksterne lenker
* Norges Sangerforbund
Frontal heving

**Frontal heving** oppstår i forbindelse med værfronter. 

Når en varm luftmasse rykker fram mot en kald luftmasse, vil den varme luften stige over den kalde luften langs en gradvis stigende flate. Denne flaten kalles en varmfront. Den stigende varme luften avkjøles, luften kondenserer og skyer blir dannet. I forbindelse med varmfronter kan vi få alt fra høye cirrus- til altostratusskyer og ned til tykke nimbostratusskyer, som gir kontinuerlig regn over et vidstrakt område. 

Når en kald luftmasse rykker fram mot en varm luftmasse, vil den kalde luften presse seg under den varme luften, og varmluften begynner å stige. Grenseflaten mellom disse to luftmassene kalles en kaldfront. Grenseflaten i forbindelse med kaldfronter er som regel brattere enn grenseflatene i varmfronter. Skyene som blir dannet på grunn av den stigende luftbevegelsen er cumulus eller cumulonimbus. Disse kan føre til kraftige regnbyger, tordenvær, turbulens og ising.
Stridstrenbataljonen

**Stridstrenbataljonen** er en bataljon i den norske Hæren med ansvar for tren, herunder å stille transport-, forsynings- og vedlikeholdsressurser tilgjengelig for andre avdelinger i Brigade Nord. Bataljonen har base i Rusta leir på Bardufoss, men har også et HRS-kompani i Rena leir. Bataljonen består av ca. 500 soldater og befal.

## Organisering
Bataljonen har en bataljonstab og fem kompanier: 
* Kp 1: Bardufoss. Støtter Panserbataljonen. 
* Kp 2: Bardufoss. Støtter 2. bataljon. 
* Kp 3: Rena. En del av Hurtig reaksjonsstyrke (HRS). Støtter Telemark bataljon og de øvrige HRS-elementene.
* Kp 4: Bardufoss. Forsynings- og støttekompani, som støtter resten av bataljonen, samt øvrige avdelinger i Brigade Nord. Kompaniet består av en vedlikeholds-, transport-, og servicetropp. 
* Kp 5: Bardufoss. Tung Transport–troppen (*TT*) frakter de tyngste beltegående kjøretøyene på 6-akslede semitilhengere. Krok-troppen frakter forsyninger på flak.

## Oppgaver
Hele bataljonen opererer stort sett med kjøretøy, som beltevogner, personbil, lastebil (krokbil, bakløfter, kranbil, bergingsbil), vogntog og et fåtall hjullastere. 

Avdelingen utdanner soldater i berging av andre militære kjøretøy, forsyning av ammunisjon og proviant, reparasjon og transport av store militære kjøretøy. Avdelingen har et stort behov for soldater med teknisk kompetanse, som  for eksempel bilmekanikere og våpenteknikere.

## Referanser


## Eksterne lenker
* Brigade Nord - Forsvaret.no
* Logistikksoldat - Forsvaret.no